OpenLLM-France/wikimedia huggingface dataset:
# Springboro

Springboro és una població dels Estats Units a l'estat d'Ohio. Segons el cens del 2000 tenia 12.380 habitants.

## Demografia

Segons el cens del 2000, Springboro tenia 12.380 habitants, 4.261 habitatges, i 3.600 famílies. La densitat de població era de 542,6 habitants per km².
Dels 4.261 habitatges en un 48,2% hi vivien nens de menys de 18 anys, en un 74,8% hi vivien parelles casades, en un 7,3% dones solteres, i en un 15,5% no eren unitats familiars. En el 13% dels habitatges hi vivien persones soles el 3,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,18.
Per edats la població es repartia de la següent manera: un 32,3% tenia menys de 18 anys, un 5,1% entre 18 i 24, un 34% entre 25 i 44, un 22,3% de 45 a 60 i un 6,2% 65 anys o més.
L'edat mediana era de 34 anys. Per cada 100 dones de 18 o més anys hi havia 93,9 homes.
La renda mediana per habitatge era de 72.316 $ i la renda mediana per família de 78.786 $. Els homes tenien una renda mediana de 60.581 $ mentre que les dones 36.790 $. La renda per capita de la població era de 31.257 $. Aproximadament el 2,4% de les famílies i el 3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Springboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Springboro». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Son Sunyer

Son Sunyer és una possessió situada al terme municipal de Palma, Mallorca, al barri d'Es Pil·larí, al districte de Llevant. Actualment es troba totalment establerta. En les seves terres s'hi poden trobar els nuclis urbans d'Es Pil·larí, Les Meravelles i part de S'Arenal.
El 1632 pertanyia al senyor Joan Sunyer Joan, de la família del qual prengué el nom. Era un gran latifundi estructurat al voltant de la possessió major, Son Sunyer en sentit estricte, i d'altres propietats com el rafal de Son Cànaves i el de s'Estany d'en Basset. Era dedicada a la vinya, conreu de cereals i lleguminoses i extenses pastures, essent un dels centres ramaders més importants de Mallorca. Les ovelles pujaven a la muntanya de Bini (Escorca) per passar l'estiu. En els horts hi havia morers de fulla, per alimentar els cucs de seda que eren criats a les cases. També tenia rotes. El 1863 pertanyia al marquès de Campofranco i tenia una extensió de 1100 quarterades essent la més extensa del terme municipal. A principis del segle XX s'anà establint.

## Construccions

Té grans cases amb clastra, capella amb un retaule dels Reis d'Orient, celler, molí de sang i d'altres dependències típiques.

## Restes arqueològiques

Prop de les cases hi ha importants restes arqueològiques consistents en una necròpoli de l'Edat del Bronze (Necròpoli de Son Sunyer) amb un nombre conservat de vuit o més coves artificials d'enterrament col·lectiu excavades a la roca. Aquestes coves foren excavades per l'arqueòleg Guillem Rosselló Bordoy els anys 60 del segle XX però es tenen notícies que se n'havien perdudes d'altres abans d'aquestes recerques científiques.

## Referències

* 1 2 Dolç i Dolç, Miquel (coord.). Gran Enciclopèdia de Mallorca. Volum 17. Palma: Promomallorca, p. 53. ISBN 84-8661702-2.
* ↑ Dolç i Dolç, Miquel (coord.). Gran Enciclopèdia de Mallorca. Volum 17. Palma: Promomallorca, p. 52. ISBN 84-8661702-2.
# Sigma 6

Sigma 6 va ser una banda de rhythm and blues formada el 1964 per Roger Waters mentre estudiava arquitectura a Londres i que va donar origen a Pink Floyd.
Els membres inicials de la banda van ser:
* Roger Waters - guitarra solista
* Nick Mason - bateria
* Richard Wright - guitarra rítmica
* Clive Metcalfe - baix
* Keith Noble - veu solista
* Sheila Noble - cors
Posteriorment, la banda va canviar el seu nom a "The Abdabs", presentant-se en pubs i festes particulars com "The Screaming Abdabs" i optant per la variant "The Architectural Abdabs", per als pocs però efectius xous dins de la Regent Street Polytechnic, on la majoria dels integrants estudiaven arquitectura.
Sent "The Abdabs", la formació va canviar lleugerament:
* Roger Waters - guitarra solista, baix
* Nick Mason - bateria
* Richard Wright - piano, trombó, ocasionalment guitarra
* Vernon Thompson - guitarra - músic convidat
* Clive Metcalfe - baix, guitarra rítmica
* Keith Noble - veu solista
* Juliette Gale - veu solista
Cap a mitjans de 1964, sense aconseguir mai una estabilitat, la banda va arribar a la seva dissolució amb la partida de Metcalf, Noble i Gale.
Poc després de la dissolució, Waters, Wright i Mason juntament amb Syd Barrett i Bob Klose es van unir per formar diverses bandes en l'avantsala a Pink Floyd.

## Altres dades

The Screamin' Ab Dabs va ser també el nom d'una banda de rhythm and blues dels anys 80 creada la Regne Unit i encapçalada per Alison Moyet.
# Strelitsa-Pérvaia

Strelitsa-Pérvaia - Стрелица-Первая (rus) - és un poble de l'óblast de Bélgorod, a Rússia. El 2016 tenia 297 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Stanisław Wyspiański

Stanisław Mateusz Ignacy Wyspiański (Cracòvia, 15 de gener de 1869 – Cracòvia, 28 de novembre de 1907) fou un dramaturg, poeta, pintor, arquitecte i ebenista polonès.
Va barrejar l'Art nouveau amb temes de la història polonesa. En les seves vidrieres de l'església franciscana de Cracòvia expressa una enorme dosi d'emoció religiosa. El seu modernisme es fa gairebé extravagant. Va escriure drames de la història polonesa. La seva famosa obra Noces és un retrat macabrament sarcàstic de la societat polonesa del segle xix.

## Obres

* Warszawianka (1898)
* Noces (1901)
* Nit de novembre (1904)
* Acròpolis (1904)
* Skałka (1907)

## Enllaços externs

* Wyspiański stained-glasses.
# Stefanaconi

Stefanaconi és un municipi de la província de Vibo Valentia, a Calàbria, Itàlia.

## Enllaços externs

* Stefanaconi - Lloc web oficial
# Stefan Šćepović

Stefan Šćepović (10 de gener de 1990) és un futbolista serbi.
Comença la seua carrera professional al OFK Beograd el 2008. Ha jugat als clubs Partizan, Sporting de Gijón, Celtic, Getafe CF i Fehérvár.
Va debutar amb la selecció de Sèrbia el 2012. Va disputar 8 partits amb la selecció de Sèrbia.

## Estadístiques

Selecció de Sèrbia :
| Anys | Partits | Gols |
| 2012 | 4 | 0 |
| 2013 | 3 | 1 |
| 2014 | 1 | 0 |
| Total | 8 | 1 |

## Referències

* 1 2 Stefan Šćepović a National-Football-Teams.com (anglès)
# Supercopa croata de futbol

La supercopa croata de futbol és una competició futbolística anual que enfronta els campions de la lliga i la copa croates de futbol del país.
Entre 1992 i 1994 la competició es disputà a doble volta. Des del 2002, es disputa a partit únic.

## Historial

* 1992: HNK Hajduk Split
* 1993: HNK Hajduk Split
* 1994: HNK Hajduk Split
* 1995: HNK Hajduk Split ¹
* 1996: Croatia Zagreb ¹
* 1997: Croatia Zagreb ¹
* 1998: Croatia Zagreb ¹
* 1999: no es disputà
* 2000: no es disputà
* 2001: no es disputà
* 2002: Dinamo de Zagreb
* 2003: Dinamo de Zagreb
* 2004: HNK Hajduk Split
* 2005: HNK Hajduk Split
* 2006: Dinamo de Zagreb
¹ No es disputà la competició. L'equip campió havia guanyat el doblet (lliga i copa).
# Suursoo

Suursoo és un poble de la parròquia de Rae, al comtat de Harju, al nord d'Estònia. Segons el cens de 2010, té una població de 78 habitants.

## Població

Població de Suursoo :
| Any | 1959 | 1970 | 1979 | 1989 | 1996 | 2003 | 2008 | 2009 |
| Població | 96 | 79 | 72 | 60 | 51 | 65 | 70 | 71 |

## Referències

* ↑ «Rahvastik» (en estonià). Rae vald. Arxivat de l'original el 20 July 2011. [Consulta: 25 maig 2011].
* ↑ Rae vallavalitsuse kodulehekülg (en estonià) Arxivat 2011-07-20 a Wayback Machine.
# Suvada Selimović

Suvada Selimović (Vitinica, 1965) és una activista pacifista bosniana, que treballa per fomentar l'ajuda mútua entre dones i perquè els responsables dels crims de la Guerra de Bòsnia siguin jutjats.
Va estudiar a l'escola de comerç de Vitinica, la seva ciutat natal. Va passar deu anys vivint amb el seu marit, amb qui va tenir tres fills, al poble de Zvornik. L'1 de juny de 1992 els serbis es van endur el seu marit juntament amb 700 homes bosnis més del poble, que després matarien. Eren els prolegòmens de la Guerra de Bòsnia, que s'allargaria fins al 1995. Es va refugiar a Eslovènia, fins que l'Acord de Dayton li va permetre tornar al seu poble el 1995. En tornar de l'exili, van ser les dones les que van reconstruir les cases.
El 2003 va posar en marxa un programa de suport psicològic per les dones que havien de viure soles amb fills petits patint discriminació, robatoris i burles. Els agressors eren persones, principalment de Sarajevo, que vivien a les seves antigues cases, motiu pel qual van haver d'iniciar un procés de diversos anys per recuperar els habitatges. Selimovic va fundar i liderar l'organització Anima per treballar per la pau i l'empoderament de les dones, però sobretot per fomentar l'ajuda mútua entre les dones.
El 2008 es van trobar les restes del seu marit a la fossa comuna de Crni vrh, que després s'enterrarien a Gornja Kalesija. Selimovic va declarar davant el tribunal de Dones de Sarajevo per denunciar els crims de guerra. Ha participat en diverses protestes per denunciar els crims i perquè els culpables siguin portats davant la justícia, com una del 2021 amb les anomenades Dones de negre.
El 2022 va ser inclosa a la llista de les 100 dones més inspiradores de la BBC.

## Referències

* 1 2 3 «BBC 100 Women 2022: Who is on the list this year? - BBC News» (en anglès britànic). [Consulta: 23 gener 2023].
* 1 2 3 Administrator. «Suvada Selimovic» (en serbi). [Consulta: 23 gener 2023].
* 1 2 3 «Selo u okolini Zvornika koje su obnovile žene: „Bila sam u klinču, sva povijena, ali više nisam, sad sam neka druga ja"» (en Serbian (Latin script)), 07-09-2022. [Consulta: 23 gener 2023].
* ↑ Tončić, Bojan. «Žene u crnom: Vukovar je simbol varvarstva i kulturocida» (en bosnià). [Consulta: 23 gener 2023].
# Sistema hoste-convidat

Un sistema hoste-convidat o sistema amfitrió-hoste, és una estructura molecular en la qual una molècula hoste n'acull una més petita, dita convidat, en el seu si. Aquests sistemes són estudiats per la química supramolecular i poden ser utilitzat en síntesi i en catàlisi. Les molècules hostes també són anomenades receptors sintètics i imiten el mecanisme dels enzims.
Es considera que una fita clara per a l'origen del reconeixement molecular és la proposta del principi de bloqueig i clau d'Emil Fischer el 1894. De la mateixa manera, se sabia a la dècada de 1950 que els productes naturals poden reconèixer molècules particulars, inclosa la capacitat de reconeixement de l'oligosacàrid cíclics ciclodextrina i de l'oligopèptid cíclic valinomicina. Charles J. Pedersen descobrí els èter corona, la primera molècula hoste artificial capaç de reconeixement molecular el 1967. Donald J. Cram establí un nou camp de la química, la química hoste-convidat, mitjançant el desenvolupament d'aquest concepte per a una àmplia gamma de sistemes moleculars. Finalment, el 1978, Jean-Marie Lehn combinà camps químics relacionats, inclosa la química hoste-convidat i la química d'assemblatge molecular en la química supramolecular.

## Referències

* 1 2 «Sistema hoste-convidat». Gran Enciclopèdia Catalana. Barcelona: Grup Enciclopèdia Catalana.
* ↑ «hoste». Cercaterm. TERMCAT, Centre de Terminologia. [Consulta: 22 octubre 2027].
* ↑ «amfitrió». Cercaterm. TERMCAT, Centre de Terminologia. [Consulta: 27 octubre 2022].
* ↑ Nota: En català el mot hoste significa tant persona que allotja com persona que és allotjada. L'Enciclopèdia Catalana considera que la molècula que allotja a una altra és un hoste i l'allotjada un convidat; mentre que l'IEC considera hoste la molècula allotjada i a la que allotja l'anomena amfitrió. L'opció de l'Enciclopèdia Catalana és més semblant a l'expressió anglesa "host-guest", i evita confusions.
* ↑ Ariga, Katsuhiko. 2.2 - Supermolecules (en anglès). William Andrew Publishing, 2016, p. 25–40. DOI 10.1016/b978-0-323-37127-8.00003-0. ISBN 978-0-323-37127-8.
# Sobolevka

Sobolevka - Соболевка (rus) - és un poble de l'óblast de Bélgorod, a Rússia. El 2010 tenia 920 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Tang Jiali

Tang Jiali (xinès simplificat: 唐佳丽, pinyin: Tāng Jiālì; Linkou, Mudanjiang, Heilongjiang; 16 de març de 1995) és una futbolista professional xinesa que juga al Shanghai Shengli de la Superlliga Femenina de la Xina (CWSL) i a la selecció de la Xina. Anteriorment ha jugat al Jiangsu Suning a la CWSL i ha jugat cedida al Tottenham Hotspur a la FA WSL d'Anglaterra i al Madrid CFF a la Lliga F espanyola.

## Carrera

A la Xina, va jugar a dos equips de manera intemitent, Jiangsu Suning (2013-2016 i 2018-2019) i el Shanghai Shengli (2016-2017 i 2020-2022).
El 21 de juliol de 2021, Tang es va unir al Tottenham Hotspur de la FA WSL en préstec fins al final de la temporada 2021-22 de la FA WSL.
L'agost de 2022, Tang va jugar a la Lliga F en unir-se en préstec al Madrid CFF, i va tornar al Shanghai Shengli el febrer de 2023.
Després d'haver jugat a la selecció xinesa sub-17 i sub-20, Tang va debutar amb la selecció femenina xinesa en un empat a 1 contra els Estats Units el 10 de desembre de 2014 durant el Torneio Internacional de Brasilia de 2014.

## Referències

* ↑ «Tang Jiali y Aida Esteve se suman al proyecto del Madrid CFF». Telemadrid, 11-08-2022. [Consulta: 4 juny 2023].
* ↑ Bunting, Josh. «Tottenham Hotspur sign Chinese international Tang Jiali on season-long loan» (en anglès britànic). Her Football Hub, 21-07-2021. [Consulta: 30 agost 2021].
* ↑ , 21-07-2021.
* 1 2 «Gracias, Tang JIALI» (en castellà). Madrid CFF, 23-02-2023.
* ↑ «Tang JIALI ya es del Madrid CFF» (en castellà). Madrid CFF, 11-08-2022.
* ↑ Jiali Tang Eurosport
* ↑ TANG Jiali FIFA
# Tang Qunying

Tang Qunying (xian de Hengshan, 8 de desembre de 1871 - Hunan, 3 de juny de 1937) va ser la primera dona membre de la Tongmenghui, una societat secreta i un moviment de resistència clandestí fundat a Tòquio per Sun Yat-sen i Song Jiaoren el 1905. Tang ha estat citada com una de les "dones activistes més conegudes de la història moderna xinesa".
Va ser presidenta de l'Aliança de Sufragi Femení, una organització creada per la fusió de l'Aliança de Dones de Nanquín, la Societat per la Seguretat de les Dones, la Societat de l'Esperit Marcial de les Dones i l'Aliança de les Camarades pel Sufragi Femení el 1912. El 1913, va fundar el Women's Rights Daily, primer diari de Hunan per a un públic femení.
Per les seves contribucions al derrocament de la dinastia governant a la Xina, Sun Yat-sen la va conèixer personalment i va elevar el seu treball, i després li van concedir una medalla Jiahe de segona classe.

## Referències

* ↑ Wiles, 2003, p. 504.
* ↑ Ma, 2010, p. 115.
* 1 2 «Tang Qunying». Hunan Provincial People's Government. Arxivat de l'original el 2012-03-15.

## Bibliografia

* David Strand. An unfinished republic: leading by word and deed in modern China. University of California Press, 2011, p. 98–101, 102-, 312–. ISBN 978-0-520-26736-7.
* Ma, Yuxin. Women journalists and feminism in China, 1898-1937. Cambria Press, 2010. ISBN 978-1-60497-660-1.
* Sue Wiles. 中國婦女傳記詞典. M.E. Sharpe, 2003, p. 504–. ISBN 9780765607980.
# Taco

El taco és un plat de la gastronomia de Mèxic que consisteix en una tortilla doblegada o enrotllada per a ficar-hi uns quants ingredients. És una recepta fonamental i molt fàcil de fer, perquè el taco es pot farcir de qualsevol guisat de carn o verdures, o les dues alhora. Es menja directament amb les mans i sol anar acompanyat per salsa picant, vermella o verda, en general, però també s'acompanya amb qualsevol dels múltiples tipus de salses i amaniments propis de la cuina mexicana tradicional. La massa per a fer la «tortilla» pot ser de blat de moro o de blat.

## Tacos tradicionals

Hi ha diversos tipus de tacos tradicionals:
* Tacos al pastor o tacos marinats estan fets de filets de porc prims assaonats amb el condiment adob, després són inclinats i solapats els uns sobre els altres sobre una cassola de cuita vertical i es rosteixen mentre giren.
* Tacos de rostidor poden estar compostos del següent: carn rostida; "tacos de tripes, a la planxa fins que estiguen cruixents; i, xoriço rostit (embotit cru). Cadascun d'ells es serveix en dos truitetes de dacsa solapades, i de vegades guarnit amb guacamole, salsa tex-mex, cebes, i fulla de coriandre. També preparat a la graella hi existeix un taco-sàndwitx dit mulita ("mula menuda") fet amb carn servida entre dues truites de dacsa i guarnit amb formatge d'Oaxaca. "Mulita" és usat per a descriure estos tipus de tacos-sàndwitxes en els estats del nord de Mèxic, mentre que al sud de Mèxic són coneguts com a gringues i preparats fent servir truites de farina de blat.

## Vegeu també

* Antojito

## Referències

* 1 2 Graber, Karen Hursh. «Wrap It Up: A Guide to Mexican Street Tacos (Part One of Two)». Mexico Connect. [Consulta: 7 juliol 2008].
* 1 2 Graber, Karen Hursh. «Wrap It Up: A Guide to Mexican Street Tacos Part II: Nighttime Tacos». Mexico Connect. [Consulta: 7 juliol 2008].

## Enllaços externs

* Receptes de tacos
* Recepta de Massa de tacos
* Recepta de taco Governador
Viccionari
# Takatsuki

Takatsuki (高槻市, Takatsuki-shi) és una ciutat i municipi de la prefectura d'Osaka, a la regió de Kinki, Japó. Takatsuki és la setena ciutat més poblada de la prefectura i forma part de la regió administrativa prefectural de Mishima.

## Geografia

El municipi de Takatsuki es troba al nord-est de la prefectura d'Osaka, limitant al nord-est amb la prefectura de Kyoto i amb els municipis d'aquesta, Kyoto i Kameoka. Dins de la prefectura d'Osaka Takatsuki limita amb els municipis de Shimamoto, Hirakata, Neyagawa, Settsu i Ibaraki. A efectes d'ordenació administrativa, Takatsuki correspon a la regió prefectural de districte de Mishima, de caracter no oficial.

## Govern
### Assemblea municipal

La composició (2019) del ple municipal de Takatsuki és la següent:
| Partit | Partit | Regidors |
| Kōmeitō | KMT | 8 / 34 |
| Associació de la Restauració d'Osaka | ARO | 6 / 34 |
| Partit Liberal Democràtic | PLD | 6 / 34 |
| Partit Comunista del Japó | PCJ | 4 / 34 |
| Partit Democràtic Constitucional | PDC | 3 / 34 |
| Unió Ciutadana | UC | 3 / 34 |
| Partit Socialdemòcrata | PSD | 2 / 34 |
| Independents | | 2 / 34 |
| Escons vacants | | 0 / 34 |

### Alcaldes

| Període | Alcalde | Partit |
| 1943-1945 | Yaemon Isomura | ASRI |
| 1945-1947 | Keikichi Nakai | Ind |
| 1947-1950 | Seiichirō Furuta | Ind. |
| 1950-1958 | Yasutarō Sakagami | PSJ |
| 1959-1966 | Sadajirō Suzuki | Ind. |
| 1966-1976 | Tokuzō Yoshida | Ind. |
| 1976-1984 | Fumitoshi Nishijima | Ind. |
| 1984-1999 | Toshio Emura | PSJ PD |
| 1999-2011 | Tsutomu Okumoto | Ind. |
| 2011- | Takeshi Hamada | Ind. |

## Transport
### Ferrocarril

* Companyia de Ferrocarril del Japó Occidental (JR West)
** Estació Settsu-Tonda
** Estació de Takatsuki
* Ferrocarril Elèctric Hankyū
** Estació de Tonda
** Estació ciutat de Takatsuki
** Estació de Kanmaki

### Carretera

* Nacional 170
* Nacional 171

## Agermanaments

* Masuda, prefectura de Shimane, Japó. (1971)
* Wakasa, districte de Mikatakaminaka, prefectura de Fukui, Japó. (1993)
* Manila, Filipines. (1979)
* Changzhou, província de Jiangsu, RPX. (1987)
* Toowoomba, estat de Queensland, Austràlia. (1991)

## Vegeu també

* Kabusan-ji

## Referències

* ↑ http://www.city.takatsuki.osaka.jp/m/shigikai/kaihanokousei/kaihakosei.html Arxivat 2021-09-22 a Wayback Machine.
* ↑ Primer alcalde democràtic
# Team Ecuador

El Team Ecuador (codi UCI: MTE) és un equip ciclista equatorià de categoria continental. Creat el 2014 amb la base de l'equip amateur RPM.

## Principals victòries

* Trofeu internacional del Guadiana: Jordi Simón (2015)
* Volta a Rio Grande do Sul: Byron Guamá (2015)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals.
UCI Àfrica Tour
| Temporada | Classificació per equips | Millor ciclista en la classificació individual |
| 2015 | 18è | Albert Torres (212è) |
UCI Amèrica Tour
| Temporada | Classificació per equips | Millor ciclista en la classificació individual |
| 2014 | 5è | Byron Guamá (5è) |
| 2015 | 7è | Byron Guamá (2n) |
| 2016 | 22è | Byron Guamá (208è) |
| 2017 | 29è | Byron Guamá (62è) |
UCI Àsia Tour
| Temporada | Classificació per equips | Millor ciclista en la classificació individual |
| 2014 | 81è | Albert Torres (388è) |
UCI Europa Tour
| Temporada | Classificació per equips | Millor ciclista en la classificació individual |
| 2014 | 93è | Jordi Simón (252è) |
| 2015 | 100è | Jordi Simón (249è) |

## Referències

* ↑ Classificacions UCI Arxivat 2016-04-07 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com